OpenLLM-France/wikimedia huggingface dataset:
# Batian-bikoa

Batian-bikoa soka-jokoa da. Juan Garmendia Larrañaga etnografoak Tolosan, Gipuzkoan, jaso zuen jokoaren inguruko informazioa.

## Arauak

Jolas honetan neskak edo mutilak sokari eragiten zion goitik, bakarka; sokak indarra hartzen zuen neurrian, salto bakoitzean bi bider hankazpitik eta beste bitan buru gainetik pasatzen zuen. Tolosan, saltatzean, hau kantatzen zen: "Txantxibiri kamino / ez dauka dirurik / hiru alaba dauzka / ezkondu gaberik. / Eta seme txiki bat / kapote zaharrakin / konejua dirudi / bere bizarrakin". Joan zen mendean izena aldatu eta txantxibiris deitu izan zaio.

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 45.or.
* ↑ https://aunamendi.eusko-ikaskuntza.eus/eu/batian-bikoa/ar-150482/
# Batiana

Batiana Crambidae familiako tximeleta genero bat da. Bere espezie tipoa Batiana remotella da.

## Espezieak

| Espeziea | Irudia | Egoera |
| Batiana remotella | | daturik gabe |

## Kanpo estekak

* Datuak: Q4869257
# Batievaita-(Y)

Batievaita-(Y) mineral bat da eta rinkite taldearen kidea da.

## Ezaugarriak

Batievaita-(Y) elementu kimiko mineralaren formula kimikoa hau da: ${\ce {Y2Ca2Ti(Si2O7)2(OH)2(H2O)4}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Batievaite-(Y): Mineral information, data and localities.» www.mindat.org (Noiz kontsultatua: 12-05-2019).
# Batiburrillo

Batiburrillo delakoa Paraguaiko sukaldaritzako plater bat da. Paraguaira joandako Sebastian Sasiain gatzagarrak sortu zuen XX. mendean eta gaur egun Misionesko departamenduko gastronomiako plater tipikoa da. Janari honen inguruan San Juan Bautistako udalak eta Batiburrilloaren Batzordeak Batiburrilloaren, Sirikiaren eta Sanjoandar Txorizoaren Nazioarteko Jaialdia antolatzen dute urtero 2001az geroztik. Horregatik, Paraguaiko Turismo Idazkaritza Nazionalak interes turistiko nazionaleko jaialdi izendatu zuen 2019an, 1408/2019 zenbakidun ebazpenean.
Gaztelaniazko batiburrillo hitzak nahaste-borraste esan nahi du euskaraz. Ardi, behi, txerri edo ahuntz erraiez egin daiteke. Hala ere, tradizionala behi erraiez egindakoa da. Horretarako gibela, bihotza, giltzurrunak, tripakiak eta mihia erabiltzen dira ondorengo osagaiekin onduta: tipula, piperra, piperrauts gozoa, piper mina, baratxuria, piperbeltza, gatza, ardoa, olioa eta txerri-gantza.

## Erreferentziak

* ↑ (Gaztelaniaz) «Chorizo sanjuanino y batiburrillo platillos tradicionales de San Juan» ABC Color 2020-03-20 (Noiz kontsultatua: 2024-06-21).
* 1 2 (Gaztelaniaz) Paraguaiko Turismo Idazkaritza Nazionalak. (2019-12-10). San Juan Bautista prepara su XIX edición del Festival del Batiburrillo. (Noiz kontsultatua: 2024-06-21).
* ↑ (Gaztelaniaz) Álvarez, Natalia. (2010-10-19). «Recetas: Batiburrillo» Tembi'u Paraguay (Noiz kontsultatua: 2024-06-21).
* ↑ «Asunciongo EEa partaide omenaldia egingo zaio Paraguain Sebastian Sasiain Zubillaga euskaldunari» Euskal Kultura 2012-06-19 (Noiz kontsultatua: 2024-06-21).

## Ikus, gainera

* Siriki
* Sebastian Sasiain

## Kanpo estekak

* Datuak: Q126783792
# Bathytyphlops

Bathytyphlops Ipnopidae familiaren barruan sailkatzen den arrain genero bat da.

## Espezieak

* Bathytyphlops marionae Mead, 1958
* Bathytyphlops sewelli (Norman, 1939)

## Kanpo estekak

* Datuak: Q579884
* Espezieak: Bathytyphlops
# Basa ibarra

Basa ibarra (aragoieraz: Vallibasa edota Val de Basa; gaztelaniaz: Valle de Basa) Pirinioetako hegoaldeko isurialdean eta Espainiako Aragoi autonomia erkidegoko Huescako probintziaren iparraldean dagoen haran bat da, Gállego Garaia eskualdean. Harana Basa ibaiak zeharkatzen du eta jada haranetik ateratzen denean Sabiñanigo udalerrian urak Gállego ibaian isurtzen ditu.
Harana Espín, Orús, Fandiello, Sant Chulián de Basa, Sobás eta Yebra de Basa herriek osatzen dute, bai eta Sabiñanigo udalerriaren barnean dauden Allué, Osán, Sant Román de Basa, Isún de Basa eta Sardas herriek ere.

## Kanpo estekak

* Datuak: Q20619430
# Basa eremu

Basa eremua, eremu basatia, basa lurraldea edo lurralde basatia, Lur planetan gizakien jarduerak eraldatu edo urbanizatu ez duen ingurumena da. Terminoak lur planetan natura nagusi den lurraldeak nahiz nekazaritza edo abeltzaintzarako ustiatu izan ez direnak ere izendatzeko erabilia da, bai eta industria eta giza teknologiaren eraginik jasan ez dutenak (laborantza, errepideak, oliobideak eta abar).
Nekazal eta eremu urbanoetan ez bezala, basa eremuetan ez dago gizakien planifikazioa edo naturaren funtzionamenduan eragiten duen erabakien eskuhartzerik. Hortaz, lurralde hauetan sua, espeziazioa, segida ekologikoa eta animalien migrazioa bezala mota guztietako fenomeno naturalak bat-bateko moduan gertatzen dira. Hori da zientzialarien artean basa eremuek duten interes handiaren ezaugarri nagusienetako bat. Espezie askoren biziraupenerako, eta orokorrean biodibertsitaterako, berebiziko garrantzia duela jotzen da, eta historian zehar gizakiek arrazoi espiritual, estetiko, legal eta moralengatik ere balio handia eman dizkiete.

## Kanpo estekak

* Datuak: Q911871
* Multimedia: Wilderness / Q911871
# Basa errukula

Basa errukula (Diplotaxis tenuifolia) Brassicaceae familiako barazkia da, jatorriz Mediterraneo eskualdekoa. Sukaldaritzan estimatua da, hosto jangarriek piperbeltz zapore arina baitute.

## Ezaugarriak

Landarea 20-80 cm hazten da, eta zurtoin oso adarkatuak ditu, adar bakoitza 3-6 hosto gilngildunekin, forma anitzekoak.
Loraketa luku terminaletan gertatzen da. Loreak horiak dira eta gurutzean ezarritako lau petalo dituzte, bakoitza 8-15 mm luze. Fruituak 2-4 mm zabal eta 3-6 mm luze duten silikua txikiak dira, gehi 2 mm-ko gehigarri bat, barnean hazi ugari dituena.
Nahiago ditu lurzoru nitrogenatuak, basikoak, solteak eta hareatsuak. Lantzen oso erraza da. Ura duen neurrian hostoa eman eta eman egingo du.
Basa errukula aberatsa da azido askorbikoan, karotenoideetan, polifenoletan eta glukosinolatuetan (batez ere glukosativina eta glukoerucinan, zapore mina ematen diotenak). Hostoak mastikatzen direnean, mirosinasa entzimaren bidez, glukosinolatuak isotiozianatoetan eta indoletan metabolizatzen dira.

## Erabilerak

Basa errukula sukaldaritzan erabiltzen da, batez ere gordina entsaladan, pastarekin nahastuta edo betegarriak egiteko, errukula bezala.
"Errukula" izenarekin saldu ohi da.
* Hostoak
* Lorea

## Sinonimiak

* Thlaspi abulense Pau
* Pastorea abulensis (Pau) Rothm.
* Eruca perennis Mill.
* Brassica muralis Huds.
* Brassica erucastrum Crantz non L. 1753
* Sisymbrium tenuifolium L.
* Sisymbrium acre Lam.
* Sinapis tenuifolia (L.) R.Br. in W.T.Aiton
* Eruca tenuifolia (L.) Moench
* Eruca muralis (Huds.) P.Gaertn., B.Mey. & Scherb.
* Crucifera tenuifolia (L.) E.H.L.Krause
* Brassica tenuifolia (L.) Baill.

## Erreferentziak

* ↑ Bizi baratzea. Errukula. (Noiz kontsultatua: 2020-03-21).
* ↑ (Italieraz) Diplotaxis tenuifolia, principali specie della tradizione alimentare. (Noiz kontsultatua: 2016-2-9).
* ↑ Tela botanica. .

## Ikus, gainera

* Mizuna

## Kanpo estekak

* Datuak: Q163812
* Multimedia: Diplotaxis tenuifolia / Q163812
* Espezieak: Diplotaxis tenuifolia
# Basa-biziaren Munduko Eguna

Basa-biziaren Munduko Eguna Nazio Batuen Batzar Nagusiak 2013ko abenduaren 20an adierazi zuen urtero martxoaren 3a ospatuko zela. Egun hori Convention on International Trade in Endangered Species of Wild Fauna and Floral delakoaren itunaren sinaduraren urtemuga da, zehatz-mehatz 1973ko martxoaren 3an.

## Helburuak

Basa-biziaren Munduko Egunak basa flora eta faunaren edertasuna eta barietatea ospatzeko aukera ematen digu, baita bizitza forma horien kontserbazioak gizateriarentzat dituen onura ugari ezagutzera emateko ere. Egun honen ospakizunak ingurumenaren aurkako delituen aurka borrokatzeko premiazkoa dela gogorarazten du. Halaber, gizakiaren jarduerak eragindako espezieen gainbehera, oso ondorio negatiboak dituztela arlo ekonomikoan, ingurumenean eta gizartean. Horregatik, Garapen Iraunkorraren 15.helburua biodibertsitatearen galera geldiaraztea da.

## Urtez urteko gaiak

Urtero egunaren gai nagusia aldatu egiten da. Hauek izan dira azken urtetakoak:
| Urtea | Gaia |
| 2021 | «Basoak eta bizirauteko bitartekoak: pertsonak sostengatzea eta planeta zaintzea» |
| 2020 | «Biziaren iraupena Lurrean baiezta dezagun» |
| 2019 | «Ur-azpiko bizitzaVida subacuática: para las personas y el planeta" |
| 2018 | «Felino handiak, depredatzaile mehatxuak» |
| 2017 | «Gazteen ahotsa entzun dezagun» |
| 2016 | «Basa-bizitzaren etorkizuna gure eskuetan dago» |
| 2015 | «Faunaren aurkako krimenak larri hartzeko garaia da» |

## Erreferentziak

* ↑ https://undocs.org/es/A/RES/68/205

## Ikus, gainera

* Lurraren Eguna

## Kanpo estekak

* (Frantsesez)(Gaztelaniaz)(Ingelesez):Egunaren webgune ofiziala.
* Datuak: Q15813320
* Multimedia: World Wildlife Day / Q15813320
# Basa (eleberria)

Basa 2019an Miren Amurizak plazaratutako helduei zuzendutako bere lehen eleberria izan zen. 2018an, Beasaingo Udalak, CAF enpresak eta Elkar argitaletxeak antolatu zuten XX. Igartza Saria idazle gazteentzako bekaren irabazlea izan zen Paperezko txoriak proiektuarekin; azkenean, lana plazaratzerakoan,Basa behin-betiko izenburua izan zuen. Baserritar inguruan kokatutako eleberri laburra eta gordina da Amurizarena.

## Argumentua

Sabina Gojenola alarguna Lekeitiotik gertu dagoen Altzerreka baserrian bizi den emakume zaharra da. Berarekin Henry bere koinatua bizi da, bertan jaioa eta urte luzez Ameriketan artzain gisa ibilia; Henry zangoa galdu zuen eta elbarritua dago. Sabina ere osasunez ez dago oso ondo baina, hala ere, bere seme-alabengandik ez du inongo laguntzarik nahi. Jite autoritarioaren pertsona da protagonista, gogortua, modernitatearen aurrean oso jarrera itxia duena. Ebakuntza egin berria, baserrira itzuli da eta bere betiko bizimodua eraman nahi du baina urteek eta osasunak ez diote laguntzen. Seme-alabekin gero eta ika-mika handiago izango ditu eta tentsioa areagotuz joango da amaiera gogorra izan arte. Eleberriak zehar dekadentzia giroa da nagusi.

## Pertsonaiak

* Sabina Gojenola: pertsonaia nagusia, emakume gogorra, dena ezkutatzen duena.
* Henry: Ameriketatik itzuli ondoren baserrian lan egin zuen baina hanka bat galdu ondoren erabat baztertuta gelditu den gizona.
* Karmele: Sabinaren alaba. Amari lagundu nahi dio baina besteak ez du onartzen. Amaren aurrean kokilduta bizi da. Lekeition bizi da.
* Joseba: Sabinaren semea. Amarekiko distantzia handiago erakusten du, ez da hainbeste kezkatzen.
* Libe: Karmeleren alaba.
* Lurdes: Sabinaren auzokidea: lagundu nahi dio baina, halaber, beti dabil emakumea zelatatzen.
* Mario: Lurdesen senarra.

## Ezaugarriak

Eleberriak egileak gertutik ezagutzen duen mundua azaltzen du, isolatutako azken baserrienak eta baserritarrenak, alegia. Hori garbi ikusten da erabiltzen duen hiztegian. Deskribatzen duen errealitatea gordina da erabat: Sabinak ez du bere egoera onartzen eta izugarrizko astakeriak egiten ditu. Eleberria elkarrizketen gainean eraikia dago, ia antzerki lana izanik. Deskribapenak argumentua ulertzeko modukoak dira, besterik ez.

## Erreferentziak

* ↑ https://www.berria.eus/albisteak/164737/miren-amurizak-039basa039-eleberria-kaleratu-du.htm

## Kanpo estekak

* Liburuaren aurkezpena prentsan.
* Aurkezpenaren bideoa.
* Datuak: Q65215954
# Basabizitza

Basabizitza etxekotu ez diren landare, animalia eta bestelako organismo bizidun guztiak dira. Landare eta animalia espezieak gizakiaren onurarako askotan etxekotu izan dira munduko alde guztietan, eta ingurumenean eragin handia du horrek, onerako eta txarrerako.

## Kanpo estekak

* Datuak: Q241741
* Multimedia: Wildlife / Q241741
# Begoña Urkixo

Begoña Urkixo Eulate (Bilbo, 1930eko irailaren 1a - Madril, 2007ko azaroaren 14a) bizkaitar politikari eta enpresaburua izan zen. Urkixotarren kidea, 1979an Alianza Popular alderdian sartu zen. Alderdiaren diruzain eta presidenteordea izan zen.

## Kanpo estekak

* Datuak: Q20986456
# Beatrice Armstrong

Beatrice Eileen Armstrong (Hendon, Middlesex, 1894ko urtarrilaren 11 - 1981eko martxoaren 12) britaniar jauzilaria izan zen, 1920ko eta 1924ko Udako Olinpiar Jokoetan hartu zuen parte.
1920ean zilarrezko domina irabazi zuen 10 metroko plataformako jauzian. Lau urte beranduago seigarren amaitu zuen bere txanpan, eta ez zen finalera iritsi.

## Kanpo estekak

* Datuak: Q375434
# Beatrice (Nebraska)

Beatrice Nebraskako hiri bat da. Gage konderrian kokatua dago. 2010ean 12.459 biztanle zituen, 23,35 kilometro koadrotan banatuta.

## Ikus, gainera

* Gage konderria

## Kanpo estekak

* Datuak: Q813247
* Multimedia: Beatrice, Nebraska / Q813247
# Beatrice Fihn

Beatrice Fihn (Göteborg, Suedia, 1982ko azaroaren 17a) suediar abokatua da, eta 2014ko uztailaren 1etik aurrera arma nuklearrak indargabetzeko nazioarteko kanpainaren zuzendari exekutiboa da (ICAN, ingelesezko siglak). Nobel Saria, 2017, Arma Nuklearrak Abolitzeko Nazioarteko Kanpainaren buru egindako lanagatik. Hiroshiman bizirik ateratako Setsuko Thurlowrekin batera, Fihnek Bakearen Nobel Saria jaso zuen, ICANen izenean.

## Arma nuklearrak abolitzeko nazioarteko kanpaina

Bakearen eta Askatasunaren aldeko Emakumeen Nazioarteko Ligarekin lan egiteko beka bat irabazi zuenean ekin zion Fihnek armagabetzeari. Gero Genevara joan zen ICANeko zuzendari gisa lan egitera. Erakundearen programa nagusia Arma Nuklearren Debekuari buruzko Tratatua da. Itun hori New Yorkeko Nazio Batuen Erakundean onartu zuten, uztailaren 7an, 122 estatuk.
Hauexek dira bere hitz batzuk:
   "Gobernu batek ere ez du planik eraso nuklear baten ondorengo egunerako".
edo
   "Herrialde batzuek arma horiek dituztela onartzen duen mundu bat eraiki dugu, eta beste batzuek ez. Hori ezin da apartheid sistema izan. Lege berak behar ditugu".

## Sariak eta aintzatespenak

* 2017an Nobel Saria Arma Nuklearrak Abolitzeko Nazioarteko Kanpainaren buru egindako lanagatik.

## Erreferentziak

* ↑ https://www.womeninpeace.org/f-names/2019/11/10/beatrice-fihn
* 1 2 3 4 (Gaztelaniaz) «Hablamos con la activista sueca y Premio Nobel Beatrice Fihn sobre masculinidad tóxica y geopolítica: «Ningún gobierno tiene un plan para el día después de un ataque nuclear»» Mujer Hoy 2023-02-05 (Noiz kontsultatua: 2023-02-06).
* ↑ Roper, Interview by Caitlin. (2017-11-01). Beatrice Fihn Thinks We Can Abolish Nuclear Arms (Published 2017). ISSN 0362-4331..
* ↑ (Ingelesez) «Beatrice Fihn» NobelPrize.org (Noiz kontsultatua: 2023-02-06).
* ↑ Torralba, Carlos. (2018-07-02). “Hay que convencer a la sociedad de que exija un mundo sin armas nucleares”. ISSN 1134-6582..
* ↑ (Ingelesez) «Beatrice Fihn» ICAN (Noiz kontsultatua: 2023-02-06).
* ↑ (Ingelesez) «Beatrice Fihn to step down as ICAN Executive Director» ICAN (Noiz kontsultatua: 2023-02-06).
* ↑ «El Tratado sobre la Prohibición de las Armas Nucleares cumple un año» Noticias ONU 2018-07-09.

## Kanpo estekak

* Sitio web ICAN
* Sitio web oficial
* Beatrice Fihn en Twitter
* Datuak: Q41655043
* Multimedia: Beatrice Fihn / Q41655043
# Beatrice (Alabama)

Beatrice Alabamako herri bat da. Monroe konderrian kokatua dago. 2010ean 301 biztanle zituen, 86,1 kilometro koadrotan banatuta.

## Ikus, gainera

* Monroe konderria

## Kanpo estekak

* Datuak: Q66224
* Multimedia: Beatrice, Alabama / Q66224
# Beatrice Hill-Lowe

Beatrice Hill-Lowe (Ardee, 1868ko urtarrilaren 26a - Tenby, 1951ko uztailaren 2a) arkularia zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ Beatrice Hill-Lowe
* ↑ Beatrice Geraldine HILL-LOWE

## Kanpo estekak

* Datuak: Q293324
# Being John Malkovich

Being John Malkovich (euskaraz John Malkovich Izaten) 1999ko Spike Jonze estatubatuar zinema zuzendiaren umore beltzezko fantasia filma bat da. John Cusack, Cameron Diaz, Catherine Keener, Orson Bean, Mary Kay Place eta John Malkovich aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Craig Schwartzen (John Cusack) bizitza garai baten amaierara iristen ari da. Craig kalean lan egin ohi dun talentu handiko txontxongilaria da, baina bere bizitzak inongo zentzurik ez duenaren sentipena du. New York asko aldatu da eta jada jendeak bere txontxongiloei ez dio jaramon handiegirik egiten. Lotterekin (Cameron Diaz) hamar urtez ezkondua daramazki, emazteak animali denda batean behar egiten du eta bere lanarekin obsesionatua dago. Etsipenak jota, Manhattango konpainia batean artxibozain lanean hasiko da, han Maxine (Catherine Keener) lankidearengatik erakarpena sentituko du, baina hark hasieran galtzailetzat hartuko du. Craigek lan egiten duen bulegotik hurbil, ezkutuko pasaleku bat topatuko du, bertan sartu ezkero John Malkovichen garunean sartu eta minutu labur batzueta aktorearen gogoan eta egunerokotasunean barneratuko da.

## Aktoreak

* John Cusack: Craig Schwartz
* Cameron Diaz: Lotte Schwartz
* Catherine Keener: Maxine Lund
* John Malkovich: bere burua antzeztuz
* Orson Bean: Lester doktorea

## Kanpo estekak

* Being John Malkovich filmaren IMDBko fitxa irakurgai (Ingelesez)
* Datuak: Q649165
# Beinwil (Freiamt)

Beinwil Suitzako udalerria da. Argovia kantonamenduan dago, Muri barrutia barrutian. 2014an 1,140 biztanle zituen 11,29 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65024
* Multimedia: Beinwil (Freiamt) / Q65024
Auw (Suitza) Benzenschwil $^{(en)}$ Geltwil Lieli $^{(en)}$ Mühlau Hohenrain Müswangen $^{(en)}$
# Beinwil am See

Beinwil am See Suitzako udalerria da. Argovia kantonamenduan dago, Kulm barrutia barrutian. 2014an 3,276 biztanle zituen 5,78 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65000
* Multimedia: Beinwil am See / Q65000
Meisterschwanden
# Being Julia

Being Julia (euskaraz: «Emakume zail bat») 2004ko István Szabó hungariar zinema zuzendariaren filma da, W. Somerset Maughamen Theatre eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
1938ko Londresen, Julia Lambert eder eta seduzitzaileak gorputzez eta profesional mailan goiena jo du. Alabaina, bere antzerki-karrera, arrakastaz bete-betea dagoena, eta Michael Gosselyn antzerki-enpresaburu ziratsarekin daukan ezkontza-bizimodua zaharkitua eta asetasun gabea iruditzen hasiko zaio, eta faltan botako ditu berritasuna, zirrara, txinparta. Dena goitik-behera aldatuko da Tom Fennell azaldu orduko, bere miresle handiena dela aitortzen dion gaztea.

## Aktoreak

* Annette Bening: Julia Lambert
* Jeremy Irons: Michael Gosselyn
* Shaun Evans: Tom Fennel
* Lucy Punch: Avice Crichton
* Juliet Stevenson: Evie
* Miriam Margolyes: Dolly de Vries
* Tom Sturridge: Roger Gosselyn
* Bruce Greenwood: Lord Charles
* Rosemary Harris: Julia's Mother
* Rita Tushingham: Aunt Carrie
* Michael Gambon: Jimmie Langton

## Erreferentziak

* ↑ www.sansebastianfestival.com

## Kanpo estekak

* Datuak: Q814790
# Beinhausen

Beinhausen Alemaniako udalerria da. Renania-Palatinatua estatuan dago, [[Vulkaneifel (barrutia)|Vulkaneifel]] barrutian. 2014an 81 biztanle zituen 2,63 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q562923
* Multimedia: Beinhausen / Q562923
# Beintza

Beintza Nafarroako Malerreka eskualdeko Labaien udalerria osatzen duten bi herrietako bat da. Bestea, aldiz, Labaien da.

## Iruditegia

* Beintza.

## Ikus gainera

* Labaien

## Kanpo estekak

* Beintza-Labaiengo udal webgunea
* Datuak: Q12254931
* Multimedia: Beintza-Labaien / Q12254931
# Beinwil (Solothurn)

Beinwil Suitzako udalerria da. Solothurn kantonamenduan dago, Thierstein barrutia barrutian. 2014an 283 biztanle zituen 22,67 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65391
* Multimedia: Beinwil, Solothurn / Q65391
# Avoca (Iowa)

Avoca Iowako hiri bat da. Pottawattamie konderrian kokatua dago. 2010ean 1.506 biztanle zituen, 5,51 kilometro koadrotan banatuta.

## Ikus, gainera

* Pottawattamie konderria

## Kanpo estekak

* Datuak: Q1914591
* Multimedia: Avoca, Iowa / Q1914591
# Avoca (Arkansas)

Avoca Ameriketako Estatu Batuetako inkorporatutako herri bat da. Benton konderrian dago, Arkansas estatuan. 487 biztanle ditu, 4,715909 kilometro koadroko azaleran banatuta.

## Ikus, gainera

* Benton konderrian

## Kanpo estekak

* Datuak: Q1994575
# Avià

Avià Kataluniako udalerria da, Berguedà eskualdean eta Bartzelonako probintzian kokatua. 2009ko urtarrilaren 1eko erroldaren arabera 2.206 biztanle zituen. 27,24 km²-ko azalera du.

## Herriak

* Avià (Herriburua)
* La Colònia Cal Rosal
* Graugés
* Obiols
* La Plana

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.214 | 1.461 | 1.930 | 2.315 | 2.252 | 2.218 | 2.237 | 1.886 | 1.827 | 1.778 | 1.893 | 2.206 |

## Ondarea

* Sant Vicenç d'Obiols eliza aurre-erromanikoa.
* Santa Maria d'Avià eliza erromanikoa.

## Argazki galeria

* Avià and Serra de Noet from Queralt
* Cal Mas
* La Plana
* Bellús
* Salvans
* Molí de Bellús
* Molí del Castell
* Pont d'Orniu
* Sant Martí d'Avià
* Sant Serni de Clarà
* Sant Vicenç d'Obiols
* Santa Maria d'Avià
* Avià from the swimming pool
* Graffiti in the swimming pool
* Graffiti close to the school

## Ikus, gainera

* Bartzelonako udalerrien zerrenda

## Kanpo estekak

* (Katalanez) Aviàko udalaren webgunea.
* Datuak: Q15495
* Multimedia: Avià / Q15495
# Avión

Avión Ourenseko udalerria da, El Ribeiro eskualdean dagoena.
2008ko urtarrilaren 1eko erroldaren arabera 2.664 biztanle zituen.

## Ikus, gainera

* Ourenseko udalerrien zerrenda

## Kanpo estekak

* (Galizieraz) Webgune ofiziala.
* Datuak: Q791209
* Multimedia: Avión / Q791209
# Avnia

Avnia (ahoskatu /'awnia/) Aiaraldean sortutako aldizkaria da.

## Historia

Aldizkari hau lehen aldiz 2002ko abenduan argitaratu zen. 2009ko amaieran 28 zenbaki zituzten argitaratuta.
Izena Laudion agertu zen latinezko inskripzio batetik ateratakoa da.

## Ezaugarriak

Etnografia, antropologia, arkeologia, historia, toponimia eta bere etimologia eta ingurune naturala gizakia abiapuntu hartuta dira jorratutako gaiak.
Hasieran batez ere aipatu eskualdeko zazpi udalerriei buruzko artikuluek osatzen zuten Avnia; urteak pasa ahala Aiaraldeaz mantendu duen arreta beste zonalde batzuei buruz argitaratu diren testuekin konbinatuz joan da.
Artikulu gehienak gaztelaniaz daude eta bakan batzuk euskaraz.
Hiruhilabetekaria da; zenbakiez gain udako urtaroen izena ere ematen zaie aleei.

## Aunia Kultur Elkartea

Aldizkariaren proiektua aurrera atera duen taldeak izen bereko elkartea osatu zuen. Egoitza Luiaondon (Aiara) dago kokatuta.
Elkarteak gai berberak jorratzeko ekitaldi batzuk burutzen ditu:
* jardunaldiak: Aiaraldeko historiaz zenbait urtez, Jesus Galindezez, Joan Perez de Lazarragaz...
* indusketak: Untzuetako Ertaroko gazteluan, Baranbioko hilerrian.
* ikastaroen antolaketa.

## Erreferentziak

* ↑ Aiara, Amurrio, Artziniega, Laudio eta Okondo Araban; Orozko eta Urduña Bizkaian.
* ↑ Helbidea: Otazu, 1A; Behea B; 01408 Luiaondo.

## Ikus, gainera

* Aiaraldea
* Gizarte zientziak

## Kanpo estekak

* Aunia Kutur Elkartea (Gaztelaniaz)
* Aunia aldizkariko ale guztiak issuu-n
* Datuak: Q12254540
# Avoca (Minnesota)

Avoca Minnesotako hiri bat da. Murray konderrian kokatua dago. 2010ean 147 biztanle zituen, 2,50 kilometro koadrotan banatuta.

## Ikus, gainera

* Murray konderria

## Kanpo estekak

* Datuak: Q1926657
* Multimedia: Avoca, Minnesota / Q1926657
# Avoca (Nebraska)

Avoca Nebraskako herri bat da. Cass konderrian kokatua dago. 2010ean 242 biztanle zituen, 0,34 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q2261347
* Multimedia: Avoca, Nebraska / Q2261347
# Avoca (New York)

Avoca New York estatuko herri bat da. Steuben konderrian kokatua dago. 2010ean 946 biztanle zituen, 3,43 kilometro koadrotan banatuta.

## Ikus, gainera

* Steuben konderria

## Kanpo estekak

* Datuak: Q4829100
* Multimedia: Avoca, New York / Q4829100